63. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Π.8023/4684 της 10 Δεκ. 1987/9 Μαΐου 1988 (ΦΕΚ Β΄ 274) Επιστροφή φόρων, για αποθέματα εμπορεύσιμων αγαθών άρθρ. 56 Νόμ. 1642/86. Έχοντας υπόψη: 1.Τις πιο κάτω διατάξεις του Νόμ. 1642/86 (ΦΕΚ 125 Α) όπως ισχύουν: α.Των παρ. 1 έως 7 και 9 του άρθρ. 56. β.Της παρ. 3 του άρθρ. 58. 2.Τις αποφάσεις μας Π.2388/1347/23.2.1986 και Π.2186/1335/31.3.87, αποφασίζουμε: 1.Το ποσό των φόρων που προκύπτει από την αποφορολόγηση των αποθεμάτων των εμπορεύσιμων αγαθών που κατείχαν την 1.1.87 οι υποκείμενοι στο φόρο, επιστρέφεται σ’ αυτούς, εφόσον δεν παρέχεται δυνατότητα συμψηφισμού του, βάσει των παρ. 5 και 6 του άρθρ. 56 Νόμ. 1642/86, στις εξής περιπτώσεις: α.Αν ενεργούν απαλλασσόμενες πράξεις για τις οποίες παρέχεται δικαίωμα έκπτωσης του φόρου των εισροών τους κατά το χρονικό διάστημα που ορίζεται για το συμψηφισμό των φόρων αυτών και β.Αν διέκοψαν οριστικά την άσκηση της δραστηριότητας. 2.Τα ποσά των φόρων αποφορολόγησης επιστρέφονται: α.Στην περίπτ. α΄ της πιο πάνω παρ. 1, εφάπαξ, εφόσον είναι μέχρι 20.000 δραχμ. και κατά φορολογική περίοδο όταν αυτά είναι μεγαλύτερα του ποσού των δραχμ. 20.000. β.Επί διακοπής της δραστηριότητας, η επιστροφή γίνεται εφάπαξ για ολόκληρο το ποσό των υπολειπόμενων δόσεων που δεν συμψηφίστηκαν. Δε θεωρείται διακοπή της δραστηριότητας για την εφαρμογή της παρούσας η μεταβίβαση ολόκληρης της επιχείρησης από οποιαδήποτε επαχθή ή χαριστική αιτία, συγχώνευση, μετατροπή, απορρόφηση ή εισφορά της σε υφιστάμενο ή ιδρυόμενο νομικό πρόσωπο, εφόσον ο καθολικός διάδοχος συνεχίζει τις εργασίες του αρχικού υποκειμένου, οπότε και αποκτά το δικαίωμα έκπτωσης των μη συμψηφισθέντων φόρων σύμφωνα με την αριθ. Ε.7520/2783/1392/87 ΠΟΛ.225 διαταγή μας. Επί διακοπής της δραστηριότητας από υποκείμενο φυσικό πρόσωπο και έναρξης ατομικώς οποιασδήποτε νέας δραστηριότητας μέσα σε 8 μήνες από της ημερομηνίας διακοπής της προηγούμενης και εφόσον η έναρξη της νέας πραγματοποιείται στο χρονικό διάστημα που προβλέπεται από το άρθρ. 56 (παρ. 5 και 6) του Νόμ. 1642/86 για το συμψηφισμό των φόρων αποθεμάτων, επιβάλλεται η υποχρέωση σ’ αυτό να επιστρέψει στο δημόσιο με έκτακτη προσωρινή δήλωση τα ποσά των φόρων αποθεμάτων που εισέπραξε από την ημερομηνία έναρξης της νέας δραστηριότητας μέχρι το τέλος του πιο πάνω χρονικού διαστήματος (άρθρ. 56). -Αν τα μέλη, προσωπικής Εταιρείας, Ε.Π.Ε., κοινοπραξίας και κοινωνίας που διαλύθηκαν, συστήσουν νέα προσωπική Εταιρεία, Ε.Π.Ε., κοινοπραξία ή κοινωνία στις ίδιες ως άνω προθεσμίες από τη διάλυση, έχουν επίσης υποχρέωση επιστροφής των φόρων αποθεμάτων. Η επιστροφή γίνεται με έκτακτη προσωρινή δήλωση από το νέο νομικό πρόσωπο, την κοινοπραξία ή την κοινωνία. -Τα επιστρεφόμενα στο δημόσιο κατά τα ανωτέρω ποσά φόρων αποθεμάτων, συμψηφίζονται στ’ όνομα του φυσικού ή νομικού προσώπου, της κοινοπραξίας ή κοινωνίας, σύμφωνα με τις διατάξεις των παρ. 5 και 6 του Νόμ. 1642/86 και της Π.2388/1347/86 απόφασής μας. (Αντί για τη σελ. 358,775) Σελ. 358,775(α) Τεύχος 1177-Σελ. 85 Φόρος Προστιθέμενης Αξίας 28.Ζ.ζ.61-63 -Αν η έναρξη της νέας δραστηριότητας από τα ανωτέρω πρόσωπα πραγματοποιηθεί (4) μήνες πριν λήξουν οι προθεσμίες συμψηφισμού των φόρων που προβλέπονται από τις παρ. 5 και 6 του άρθρ. 56 δεν εφαρμόζεται η υποχρέωση επιστροφής στο δημόσιο του πιο πάνω φόρου. 3.Η επιστροφή του φόρου αποθεμάτων δεν υπόκειται στους περιορισμούς των παρ. 3 και 1 των αποφάσεών μας Π.3082/2516/87 και Π.5514/ 3610/87, αντίστοιχα. 4.Η επιστροφή του φόρου αποθεμάτων ενεργείται α. στην περίπτωση του εδαφ. α΄ της παρ. 1 της παρούσας απόφασης με τη διαδικασία των αποφάσεών μας Π.3082/87 και Π.5514/87 και β. στην περίπτωση του εδαφ. β΄ της ίδιας παραγράφου με την παρακάτω διαδικασία: 1.Ο υποκείμενος στο φόρο υποβάλλει: -αίτηση επιστροφής, εφόσον αντίστοιχο αίτημα δεν έχει συμπεριληφθεί στη δήλωση αποθεμάτων ή δεν έχει συνυποβληθεί με άλλο αίτημα επιστροφής. Η αίτηση υποβάλλεται στον αρμόδιο για την επιβολή του Φ.Π.Α. οικον. έφορο και περιλαμβάνει όλα τα στοιχεία του υποκειμένου (Α.Φ.Μ., επώνυμο ή επωνυμία, ποσό φόρου κ.τ.λ.). Σελ. 358,776(α) Τεύχος 1177-Σελ. 86 28.Ζ.ζ.63 Φόρος Προστιθέμενης Αξίας -το θεωρημένο αντίγραφο της δήλωσης αποθεμάτων του άρθρ. 56, εφόσον το πρωτότυπο δεν έχει επιστραφεί στην αρμόδια εφορία από το ΜΗ.ΚΥ .Ο. και -τα αντίγραφα των περιοδικών εκκαθαρίσεων και των αντίστοιχων προσωρινών δηλώσεων, που έχουν υποβληθεί μέχρι την ημερομηνία της αίτησης επιστροφής, εφόσον δεν έχουν υποβληθεί από άλλη αιτία. 2.Ο οικον. έφορος υποχρεούται: -Να ενεργήσει προσωρινό έλεγχο, εξετάζοντας αν συντρέχουν οι προϋποθέσεις επιστροφής ή όχι του φόρου και να συντάξει συνοπτική έκθεση από την οποία να προκύπτει η ικανοποίηση ή μη, ολικά ή μερικά του αιτήματος και το ποσό του προς επιστροφή φόρου. -Να πιστοποιήσει την οριστική διακοπή της δραστηριότητας, ελέγχοντας συνάμα την εκπλήρωση ή όχι των υποχρεώσεων του υποκειμένου που απορρέουν από τις διατάξεις του άρθρ. 7 και των λοιπών άρθρων του Νόμ. 1642/86. -Να εκδώσει απόφαση περί της ικανοποίησης ή μη ολικά ή μερικά του αιτήματος, το βραδύτερο εντός 40 ημερών από την υποβολή της αίτησης επιστροφής και να συντάξει το ειδικό «ΤΕΤΡΑΠΛΟΤΥΠΟ ΑΤΟΜΙΚΟ ΦΥ ΛΛΟ ΕΚΠΤΩΣΗΣ ΦΠΑ» (ΤΑΦΕ) που αναφέρεται στην απόφασή μας Π.1489/1465/1987. Το ΤΑΦΕ, που θα φέρει την ένδειξη «επιστροφή ΦΠΑ άρθρ. 56 του Νόμ. 1642/86» διαβιβάζεται στο αρμόδιο δημόσιο ταμείο για το ποσό του φόρου που κρίθηκε για επιστροφή. Στην απόφαση αυτή πρέπει να γίνεται ρητή μνεία ότι η επιστροφή του φόρου τελεί υπό την επιφύλαξη του οριστικού ελέγχου. -Σε περίπτωση μη ικανοποίησης ολικά ή μερικά του αιτήματος επιστροφής, να κοινοποιήσει στον υποκείμενο την απόφασή του και αντίγραφο της έκθεσης ελέγχου. -Να καταχωρεί τις αποφάσεις επιστροφής στο ειδικό βιβλίο «ΑΠΟΦΑΣΕΩΝ ΕΠΙΣΤΡΟΦΗ ΦΠΑ». -Να θέτει και διατηρεί στον ατομικό φάκελο του υποκειμένου την απόφαση και τη σχετική έκθεση ελέγχου, το ειδικό ΤΑΦΕ, μετά την επιστροφή του από το Δημ. Ταμείο και τα δικαιολογητικά της παρ. 4 της κοινοποιούμενης απόφασης, προκειμένου να ληφθούν υπόψη κατά τη διενέργεια του οριστικού τακτικού ελέγχου. 3.Το αρμόδιο για την επιστροφή δημόσιο ταμείο υποχρεούται: -Εφόσον εκκρεμούν για εξόφληση από τον υποκείμενο ληξιπρόθεσμες οφειλές προς το Δημόσιο, μέχρι το χρόνο της επιστροφής, να ενεργήσει συμψηφισμό των οφειλών αυτών και να επιστρέψει στον υποκείμενο την τυχόν εναπομένουσα διαφορά, βάσει του ειδικού ΤΑΦΕ που του έχει διαβιβάσει ο οικον. έφορος. -Να εμφανίσει το ποσό της επιστροφής σε ιδιαίτερη στήλη στη μηνιαία συγκεντρωτική κατάσταση επιστροφής, στο τέλος κάθε μήνα. -Να διαβιβάζει στο ΜΗ.ΚΥ .Ο., κάθε μήνα και μέχρι τις 10 του επόμενου μήνα, αντίγραφα των ΤΑΦΕ που έχει εκτελέσει μέσα στο μήνα αναφέροντας συγχρόνως το συνολικό αριθμό των ΤΑΦΕ και το συνολικό ποσό αυτών. Η απόφαση αυτή, που ισχύει από 1.1.1987, να δημοσιευθεί στην Εφημερίδα της Κυβερνήσεως και να κυρωθεί με Νόμο. Η άνω Απόφαση κυρώθηκε και έχει ισχύ νόμου από την έκδοσή της από την παρ. 4 άρθρ. 11 Νόμ. 1839/1989 (ΦΕΚ Α΄ 90), (ανωτ. σελ. 268,03). 